Meskajuca menstruacia -estrogen
Dobrý deň.chceka by som sa spýtať. Ktorý liek je najlepší na zvýšenie estrogénu. Mam po 40tke a tento mesiac mi úplne vynechala menštruácia.  Posledne 2 mesiace chodila až 36den a tento zatiaľ.vobec.mam viaceré príznaky ..ze mi chyba estrogen. Ďakujem
Dobrý deň,
ďakujeme za Vašu otázku.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Najčastejším dôvodom meškania menštruácie je tehotenstvo. Bežné príčiny môžu byť dôsledkom hormonálnej nerovnováhy. Ďalej veľmi častým dôvodom meškania menštruácie je zvýšený stres, prechladnutie, nadmerné cvičenie a diéty, cestovanie, či nastupujúce obdonie menopauzy.
Menopauza alebo klimaktérium je obdobie v živote ženy, ktoré je spôsobené útlmom činnosti pohlavných orgánov. Nástup klimaktéria je individuálny, ale zväčša nastupuje okolo 45 - 55 rokov. Znížená tvorba hormónov estrogénu a progesterónu má za následok nepríjemné stavy ako sú návaly tepla, potenie, zmeny nálady, priberanie na váhe, bolesti hlavy, problémy so spánkom a najmä nepravidelná menštruácia.
Znížené hladiny estrogénu môže stanoviť len lekár na základe vyšetrenia vášho zdravotného stavu. Dostupné voľnopredajné prípravky neobsahujú estrogén. Prípravky vhodné v období menopauzy obsahujú najčastejšie rastlinné výťažky, ktoré sú určené na úpravu hormonálnej nerovnováhy a s tým spojené príznaky menopauzy.
Medzi voľnopredajné prípravky napomáhajúce v období menopauzy sú napríklad
Menoa
, alebo
Indonal Forte
. Výživový doplnok Menoa je určený pre ženy v období menopauzy. Obsahuje prírodné izoflavóny, resveratrol, vitamíny, extrakty z chmeľových šištíc a ľanových semienok. Indonal Forte napomáha hormonálnej rovnováhe u žien. Zloženie v jednej kapsule je 200 mg indol-3-karbinol, 100 mg kurkumin komplex (demetoxykurkumín a bisdemetoxykurkumín), 2 mg Piperín (extrakt z čierneho korenia).
V prípade ak menštruácia nedostaví, odporúčam Vám navštíviť svojho gynekológa.
Prajem pekný zvyšok dňa.
S pozdravom,
PharmDr. Anna Pacalajová